दक्षिण अफ्रीकी टीम के कोच ओटिस गिब्सन ने कहा कि स्टेन फिट हैं लेकिन मुझे नहीं पता कि वह इस सप्ताह खेलते हुए दिखाई देंगे या नहीं। वह एक साल बाद टीम में आए हैं। मुझे नहीं लगता कि अगर हम तीन तेज गेंदबाज और एक स्पिनर लेकर खेलेंगे तो उन तीन तेज गेंदबाजों में उनकी जगह बनती है। अगर कुछ हो गया और वह मैच खत्म नहीं कर पाए तो टीम खराब स्थिति में आ जाएगी। इसका मतलब यह नहीं है कि वह मैच खत्म नहीं कर सकते लेकिन गर्मी की शुरुआत के पहले मैच में ही रिस्क लेना सही नहीं होगा। उनके नाम पर चर्चा होगी लेकिन अंतिम एकादश के संयोजन के हिसाब से ही सबकुछ तय होगा।